CELEX: 32020R0780
Language: lt
Date: 2020-06-12 00:00:00
Title: Komisijos įgyvendinimo reglamentas (ES) 2020/780 2020 m. birželio 12 d. kuriuo dėl priemonių, kuriomis dėl COVID-19 pandemijos pratęsiamas už techninę priežiūrą atsakingų geležinkelio subjektų tam tikrų sertifikatų galiojimas, ir dėl tam tikrų pereinamojo laikotarpio nuostatų iš dalies keičiamas Reglamentas (ES) Nr. 445/2011 ir Įgyvendinimo reglamentas (ES) 2019/779 (Tekstas svarbus EEE)

15.6.2020   
               
               
                  LT
               
               
                  Europos Sąjungos oficialusis leidinys
               
               
                  L 188/8
               
            
         KOMISIJOS ĮGYVENDINIMO REGLAMENTAS (ES) 2020/780
         2020 m. birželio 12 d.
         kuriuo dėl priemonių, kuriomis dėl COVID-19 pandemijos pratęsiamas už techninę priežiūrą atsakingų geležinkelio subjektų tam tikrų sertifikatų galiojimas, ir dėl tam tikrų pereinamojo laikotarpio nuostatų iš dalies keičiamas Reglamentas (ES) Nr. 445/2011 ir Įgyvendinimo reglamentas (ES) 2019/779
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/798 dėl geležinkelių saugos (1), ypač į jos 14 straipsnio 6 dalį,
         kadangi:
         
                     (1)
                  
                  
                     valstybės narės informavo Komisiją apie sunkumus, su kuriais dėl priemonių, priimtų kilus COVID-19 pandemijai, susiduriama atnaujinant tam tikrus už techninę priežiūrą atsakingų geležinkelio subjektų sertifikatus (toliau – ECM sertifikatai);
                  
               
                     (2)
                  
                  
                     dėl tų atsižvelgiant į COVID-19 pandemiją priimtų būtinų priemonių, kurios kai kuriose valstybėse narėse įsigaliojo 2020 m. kovo 1 d., gali būti neįmanoma atnaujinti pagal Komisijos reglamentą (ES) Nr. 445/2011 (2) dėl krovininių vagonų išduotų ECM sertifikatų arba pagal rangos susitarimą perduotų techninės priežiūros funkcijų sertifikatų, kurių galiojimas ką tik pasibaigė arba netrukus pasibaigs. Visų pirma, už techninę priežiūrą atsakingų subjektų sertifikavimo įstaigos gali neturėti galimybės tinkamu laiku atlikti viso parengiamojo darbo, kurį atnaujinant ECM sertifikatą arba pagal rangos susitarimą perduotų techninės priežiūros funkcijų sertifikatą reikia atlikti pagal Reglamentą (ES) Nr. 445/2011 arba – nuo 2020 m. birželio 16 d. – pagal Komisijos įgyvendinimo reglamentą (ES) 2019/779 (3);
                  
               
                     (3)
                  
                  
                     siekiant užtikrinti veiklos tęstinumą, ECM sertifikatų ir pagal rangos susitarimą perduotų techninės priežiūros funkcijų sertifikatų, kurie buvo išduoti pagal Reglamentą (ES) Nr. 445/2011 ir kurių galiojimas baigiasi laikotarpiu nuo 2020 m. kovo 1 d. iki 2020 m. rugpjūčio 31 d., galiojimas turėtų būti pratęstas dar šešiems mėnesiams. Tai neturėtų daryti poveikio Reglamento (ES) Nr. 445/2011 7 straipsnio 7 dalies taikymui tuo atveju, kai sertifikavimo įstaiga nustato, kad už techninę priežiūrą atsakingas subjektas nebetenkina reikalavimų, kuriais remiantis ji išdavė ECM sertifikatą arba pagal rangos susitarimą perduotų techninės priežiūros funkcijų sertifikatą;
                  
               
                     (4)
                  
                  
                     dėl COVID-19 pandemijos tikslinga suteikti daugiau laiko, kad būtų įgyvendinti saugai svarbioms sudedamosioms dalims keliami reikalavimai ir kitoms nei prekiniai vagonai transporto priemonėms būtų pradėta taikyti naujoji tvarka. Todėl turėtų būti pritaikytos Įgyvendinimo reglamente (ES) 2019/779 nustatytos pereinamojo laikotarpio nuostatos;
                  
               
                     (5)
                  
                  
                     todėl Reglamentas (ES) Nr. 445/2011 ir Įgyvendinimo reglamentas (ES) 2019/779 turėtų būti atitinkamai iš dalies pakeisti;
                  
               
                     (6)
                  
                  
                     nuo 2020 m. kovo 1 d. tam tikrų ECM sertifikatų galiojimas jau gali būti pasibaigęs. Siekiant išvengti bet kokio teisinio netikrumo, ECM sertifikatų galiojimas turėtų būti pratęsiamas nuo 2020 m. kovo 1 d.;
                  
               
                     (7)
                  
                  
                     šiame reglamente nustatytos priemonės atitinka Europos Parlamento ir Tarybos direktyvos (ES) 2016/797 (4) 51 straipsnio 1 dalyje nurodyto komiteto nuomonę;
                  
               
                     (8)
                  
                  
                     siekiant užtikrinti, kad šiame reglamente nustatytos priemonės būtų veiksmingos, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 445/2011 7 straipsnio 4 dalis pakeičiama taip:
            
                        „4.
                     
                     
                        Nedarant poveikio Komisijos įgyvendinimo reglamento (ES) 2019/779 (*1) 15 straipsnio 6 dalies nuostatoms, už priežiūrą atsakingo subjekto sertifikatas galioja ne ilgiau kaip penkerius metus. Sertifikato turėtojas nedelsdamas informuoja sertifikavimo įstaigą apie visus reikšmingus aplinkybių, į kurias buvo atsižvelgta išduodant pirmąjį sertifikatą, pokyčius, kad sertifikavimo įstaiga galėtų nuspręsti, ar sertifikatas turi būti iš dalies pakeistas, atnaujintas ar atšauktas.
                     
                  
         
            2 straipsnis
            Įgyvendinimo reglamentas (ES) 2019/779 iš dalies keičiamas taip:
            
                        1)
                     
                     
                        15 straipsnio 5 dalis pakeičiama taip:
                        
                                    „5.
                                 
                                 
                                    Visi subjektai, atsakingi už kitų nei prekiniai vagonai transporto priemonių ir Direktyvos (ES) 2016/798 15 straipsnio 1 dalyje išvardytų transporto priemonių techninę priežiūrą, kuriems netaikomos 2–4 dalys, turi atitikti šį reglamentą ne vėliau kaip 2022 m. birželio 16 d.“;
                                 
                              
                  
                        2)
                     
                     
                        15 straipsnis papildomas 6 dalimi:
                        
                                    „6.
                                 
                                 
                                    Nedarant poveikio jokiai procedūrai, kurią sertifikavimo įstaiga gali taikyti pagal Reglamento (ES) Nr. 445/2011 7 straipsnio 7 dalį, ECM sertifikatų ir pagal rangos susitarimą perduotų techninės priežiūros funkcijų sertifikatų, kurie buvo išduoti pagal tą reglamentą ir kurių galiojimas baigiasi laikotarpiu nuo 2020 m. kovo 1 d. iki 2020 m. rugpjūčio 31 d., galiojimas pratęsiamas dar šešiems mėnesiams.“;
                                 
                              
                  
                        3)
                     
                     
                        17 straipsnio antra pastraipa pakeičiama taip:
                        
                                     
                                 
                                 
                                    „Jis taikomas nuo 2020 m. birželio 16 d. Tačiau 4 straipsnis taikomas nuo 2021 m. birželio 16 d., o 15 straipsnio 6 dalis – nuo 2020 m. kovo 1 d.“
                                 
                              
                  
         
            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 12 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 138, 2016 5 26, p. 102.
         
            (2)  2011 m. gegužės 10 d. Komisijos reglamentas (ES) Nr. 445/2011 dėl subjektų, atsakingų už prekinių vagonų priežiūrą, sertifikavimo sistemos, kuriuo iš dalies keičiamas Reglamentas (EB) Nr. 653/2007 (OL L 122, 2011 5 11, p. 22).
         
            (3)  2019 m. gegužės 16 d. Komisijos įgyvendinimo reglamentas (ES) 2019/779, kuriuo pagal Europos Parlamento ir Tarybos direktyvą (ES) 2016/798 nustatomos išsamios už transporto priemonių techninę priežiūrą atsakingų subjektų sertifikavimo sistemos nuostatos ir panaikinamas Komisijos reglamentas (ES) Nr. 445/2011 (OL L 139I, 2019 5 27, p. 360).
         
            (4)  2016 m. gegužės 11 d. Europos Parlamento ir Tarybos direktyva (ES) 2016/797 dėl geležinkelių sistemos sąveikos Europos Sąjungoje (OL L 138, 2016 5 26, p. 44).